Batohi het Vrydag aan LP’s gesê as deel van sy strategiese planne vir die volgende vyf jaar is die nasionale vervolgingsgesag (NVG) besig om ’n doeltreffende stelsel te ontwikkel.
Batohi en die NVG se topbestuur het Vrydag die parlement se portefeuljekomitee oor justisie en korrektiewe dienste op ’n aanlyn sitting oor hul strategiese en jaarlikse prestasieplanne toegespreek.
Sy sê die Covid-19-pandemie ook die NVG se aanvanklike planne geraak, maar dit het hulle ook die geleentheid gebied om meer innoverend te word.
Sy het dit duidelik gemaak dat die NVG tydens die pandemie veral korrupsiesake sal prioritiseer wat verband hou met die miljarde rande wat die regering vir die Covid-19-verligtingspogings aangekondig het.
“Ons strategiese planne reflekteer ’n nuwe benadering vir die NVG en dat dinge nie meer soos gewoonlik sal voortgaan nie.”
“Dit moet mense baie veiliger laat voel én ’n werklike impak op die hoë vlakke van ernstige en geweldsmisdaad, seksuele misdade en alle ander soorte misdaad hê. Dit moet ook korrupsie aansienlik verminder en ’n kultuur van voldoening aan die landswette daarstel.”